**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 04.09.2019, ora 08.00 – 05.09.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 05.09.2019, ora 7.00**

**RÂURI**

**Debitele au fost** **în creștere,** ca urmare a precipitațiilor înregistrate pe râurile din bazinele superioare ale Argeșului, Ialomiței și pe afluenții Oltului din zona montană și doar prin propagare pe cursurile inferioare ale Someșului, Trotușului, Bistriței, Moldovei și Sucevei și pe cursul superior al Prutului. Pe celelalte râuri, debitele au fost relativ staționare.

Debitele se situează, în general, la valori cuprinse între 30-90% din mediile multianuale lunare, mai mari (peste 100%) pe Trotuș și mai mici pe unele râuri din bazinele hidrografice: Tur, Lăpuș, Bârzava, Moraviţa, Bârlad, Tazlău, Jijia, pe cursul superior al Crasnei, pe unii afluenți ai Someșului (Ilișua, Lonea, Fizeș), Crișului Negru (Valea Roșie, Holod, Teuz), Mureșului (Iara, Vișa), Oltului superior și mijlociu (Râul Negru, Covasna, Ghimbăşel, Homorod, Breaza, Hârtibaciu) și Argeşului superior (Arefu, Vâlsan, R. Doamnei).

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi, în general, staționare**, exceptând râurile din bazinele: Trotuș, Bistrița, Moldova, Suceava și cursul superior al Prutului, unde vor fi în scădere.

Sunt posibile creșteri izolate de niveluri și debite pe unele râuri mici din zona montană datorită precipitațiilor prognozate.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) **î**n intervalul 04-05.09.2019 **a fost staţionar, având valoarea de 2600 m3/s**, sub media multianuală a lunii **septembrie (3800 m3/s).**

În aval de Porţile de Fier debitele au fost în scădere pe sectoarele Gruia–Calafat și Giurgiu–Tulcea și în creștere pe sectorul Bechet – Zimnicea.

**Debitul la intrarea în ţară** (secţiunea Baziaş) **va fi** **în scădere (2500 m3/s).**

În aval de Porţile de Fier debitele vor fi în scădere pe sectoarele Gruia–Corabia și Calafat–Tulcea, în creștere pe sectorul Turnu Măgurele–Zimnicea şi staţionare pe sectorul Giurgiu – Olteniţa.

**În** urma sc**ă**derii semnificative a nivelului, respectiv a debitului fluviului Dun**ă**rea pe sectorul Chiciu–Cernavod**ă**–Hârşova, **din ziua de 22.08.2019 a început aplicarea prevederilor *Planului de restric****ț****ii şi folosire a apelor în perioadele deficitare pentru B.H. Dunăre 2016*.**

**A fost instituită faza de atenționare/avertizare – perioada de vară la folosințele care se alimentează cu apă din Dunăre pe sectorul Chiciu–Cernavodă – Hârșova**, respectiv:

-în scop potabil: **S.C. R.A.J.A. S.A. Constanța – Sursa de apă potabilă Cernavodă;**

-transport: **C.N. A.C.N. Agigea cu alimentare apă din Dunăre;**

-industrie**: S.C. Sârme și Cabluri S.A. Hârșova;**

-irigații: **A.N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;**

-piscicultură: **S.C. Aquarom Elite Distribution Bucure**ș**ti–Amenajarea piscicol**ă **Oltina** ș**i S.C. Danubiu Elite Bucure**ș**ti –Amenjarea piscicol**ă **Dun**ă**reni.**

**Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.**

**2.** **Situaţia meteorologică în intervalul 04.09.2019, ora 08.00 –05.09.2019, ora 06.00**

**În ţară,** vremea s-a răcit în cea mai mare parte a teritoriului, dar mai accentuat în regiunile estice și centrale, unde au fost diferențe termice de până la 12...13 grade față de ziua precedentă. Cerul a fost variabil, cu înnorări temporar mai accentuate în zona Carpaților Meridionali și Orientali, precum și în Moldova, Muntenia, Dobrogea și nordul Olteniei, unde local s-au semnalat ploi ce au avut și caracter de aversă, iar în nordul Munteniei și sudul Moldovei au fost însoțite și de descărcări electrice. Izolat cantitățile de apă au depășit 15...20 l/mp în estul Carpaților Meridionali (26 l/mp la Fundata). Vântul a suflat slab și moderat, temporar cu unele intensificări în sud-est. Temperaturile maxime s-au încadrat între 17 grade la Târgu Neamț și 31 de grade la Calafat și Bechet, iar la ora 06.00 se înregistrau valori termice cuprinse între 7 grade la Miercurea Ciuc și 21 de grade la Mangalia.

**Observație:** *de ieri dimineață, de la ora 06.00, au fost în vigoare 3 atenționări cod galben pentru fenomene meteorologice periculoase imediate, 2 emise de CNPM București pentru Muntenia și 1 de SRPV Constanța.*

**La Bucureşti** vremea s-a răcit, devenind apropiată de normal din punct de vedere termic. Cerul a fost a fost variabil ziua, dar a prezentat înnorări în cursul nopții, când temporar a plouat slab. Vântul a suflat slab și moderat. Temperatura maximă, în scădere cu 6...7 grade față de ziua precedentă, a fost de 29 de grade la Filaret, 27 de grade la Băneasa și 26 de grade la Afumați, iar la ora 06.00 se înregistrau 15 grade la Filaret și Băneasa și 16 grade la Afumați.

**3. Prognoza meteorologică în intervalul 05.09.2019, ora 08.00 –06.09.2019, ora 8.00**

**În ţară,** vremea va fi normală termic și în general frumoasă. Cerul va fi variabil și doar pe arii restrânse, mai ales după-amiaza în zonele montane, vor fi ploi de scurtă durată. Vântul va sufla slab și moderat, cu unele intensificări în Delta Dunării. Temperaturile maxime se vor situa între 22 și 29 de grade, cu cele mai ridicate valori în Lunca Dunării, iar minimele vor fi cuprinse între 9 și 18 grade, mai scăzute, spre 5 grade, în estul Transilvaniei, unde vor fi condiții de ceață.

**La Bucureşti** vremea va fi normală termic. Cerul va fi temporar noros și, trecător, mai ales la începutul zilei, vor mai fi condiții de ploaie slabă. Vântul va sufla slab și moderat. Temperatura maximă se va situa în jurul valorii de 27 de grade, iar cea minimă va fi de 12...14 grade.

***II. CALITATEA APELOR***

**Pe râurile interioare**

**A.B.A. Mureş** informează că în urma precipitațiilor abundente căzute la 04.09.2019, debitul apelor uzate intrate în stația de epurare Aquaserv Târgu Mureş a depăşit capacitatea de procesare a treptei de epurare biologice, situație care a impus preluarea excesului de apă uzată în bazinul de retenție din incinta stației. În urma umplerii acestuia, începând cu ora 05:30 au fost evacuate în râul Mureş prin gura de vărsare GV1 ape uzate epurate mecanic cu un debit de 350-400 l/s. Este monitorizată calitatea apei efluentului pe gurile de vărsare GV1 şi GV2. În jurul orei 22:00 a fost stopată evacuarea apelor uzate.

**A.B.A. Mureş** **şi A.P.M. Harghita** informează că la 04.09.2019, în jurul orei 12:00, a fost semnalată o mortalitate piscicolă pe râul Feernic, între localitățile Morăreni **ş**i Bisericani din comuna Lupeni, jud. Harghita. Apa râului avea miros specific apelor uzate fecaloid-menajere. Personalul S.H. Sighi**ş**oara s-a deplasat la fața locului pentru investigații. Se va reveni cu informații.

Pe fluviul Dunărea şi pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate la 03.09.2019 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

**2. În domeniul solului şi vegetaţiei**

**Garda Forestieră Brașov** informează că la 03.09.2019, la ora 13:00, s-a produs un incendiu în zona oraşului Zărneşti, jud. Braşov (Regia Publică Locală a Pădurilor Piatra Craiului R.A.). Acesta a afectat 2 arbori (molizi) și a fost stins în aceeași zi, la ora 15:00, de către personalul silvic, pompieri, polițişti şi jandarmi.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNCARE ȘI RESURSE UMANE